Ribe Stifts Adresseaviser, 1845-01-29
38. Cirkulair=Skrivelse fra det kongl. danske Cancellie af 16, dennes, at Amtmændene maatte træffe Foranstaltning til at Regnskaberne for Skolelærerhjelpekasserne betimelig kunne indsendes til Cancelliet, og at de i dette Øiemed, da Amtsraadet kun samles 4 Gange om Aaret maatte sættes i Cirkulation blandt Amtsraadets Medlemmer saa hurtigt muligt. 39. Andragende fra Krydsbetjent Limschou paa Sønderho angaaende, at Forstanderskabet har, i Forhold til nogle andre navngivne Mænd, ansat ham for høit i Communeafgivter, hvorover Sogneforstanderskabet har afgivet Erklæring. Amtsraadet anseer Besværingen for at være ubeføiet, med Hensyn til Klagerens oekonomiske Stilling, men maa dog finde det rigtigere, at den ubetydelige Andeel af Ligningssummen som angaaer Anskaffelse af Matrikulkort over Sognets Jorder, var, som en disses Eiere særskilt vedkommende Sag, bleven udenfor den almindelige Ligning over Kommuneafgifter. 40. J Henhold til § 2 i Anordn. af 13. August 1841, blev Forpagteren af Lunderup Hovedgaard N. Plauborg, konstitueret til, paa Besidderinden af Stamhuset Nørholm, Frøken Rosenørn-Teilmanns Vegne, at møde i Sogneforstanderskabet for Varde Landsogn. 41. Eieren af Hulkjær Mølle anholder om en Godtgjørelse af 45 Rbd. 92 s., for i August Maaned f.A. ved et stedfunden Gjennembrud af Dæmningen for den nordre Broe, at have repareret Dæmningen, idet han tillige anmelder, at Vingebeklædningen for denne Broe, istedetfor det ved Licitationskonditionerne bestemte Maal af 4 Alen, neppe holder 2 1/2 Alen. Under Henviisning til det i Amtsraadet den 9. Mai 1843 Nr. 14 Vedtagne, kunde Raadet ikke indlade sig videre paa denne Sag, end at man til Foraaret, ved en Sagkyndig, i Forening med en Veibetjent, vil lade Broerne og Brofløienes Tilstand undersøge, og, forsaavidt det da befindes nødvendigt, en Reparation foretage. Skulde imidlertid Skade, som behøver øieblikkelig Afhielpning, indtræffe, vil det være Møllerens Sag, herom at gjøre Anmeldelse til Sogneforstanderskabet, som da, paa den sparsommeligste Maade, interimistisk har at foranstalte det Fornødne. 42. En Skrivelse til Amtet af 27 December 1844, fra Færgemand Hans Rasmussen i Allerup, om Fritagelse for det paa ham faldne Valg som Sogneforstander, med Valgbestyrelsens derover afgivne Erklæring Da dette Andragende, efter den i Kommunalanordningens § 9 fastsatte Termin, er indkommet for sildigt, kan det ikke komme i Betragtning, og saaledes vil det have Forblivende ved det skete Valg. 43. Sognepræsten i Guldager har indsendt til Amtet afdøde Amtsforvalter Esmanns Panteobligation til det stockholmske Legat, for 1000 Rbd. r. S. med en ny Obligation fra hans efterladte Enke. Da Sogneforstanderskabets Erklæring, om det er tilfreds med Obligations-Omvexlingen, ikke haves, og da der ligeledes savnes Vished for, at den nye Obligation, som skal træde istedetfor den ældre, vil kunde tinglæses uden nogen for Sikkerheden præjudicerende Anmærkning fra Pantebogen, samt da en ny Taxationsforretning vil, eftersom 9 Aar maae være forløbne siden den sidste Taxation optoges, være nødvendig, – saa kan Amtsraadet kun tillade Omvexlingen, naar det for Amtmanden er godtgjort, at disse betingelser ere iagttagne.